section_heading: Kasnija karijera
paragraph_text: U devedestima je Streep birala raznolikije uloge, kao što je ona glumice B-filmova u adaptaciji romana Carrie Fisher, Postcards from the Edge s Dennisom Quaidom i Shirley MacLaine, i komična uloga u filmu Smrt joj dobro pristaje s Goldie Hawn i  Bruceom Willisom. Pojavila se i u adaptaciji  Kuće duhova Isabel Allende, filmu Clinta Eastwooda Mostovi okruga Madison, Divlja rijeka, She-Devil, Marvinova soba (s Diane Keaton i  Leonardom DiCapriom), One True Thing i Glazba mog srca, uloga za koju je morala naučiti svirati violinu.